hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu
Popini Albert (Ploiești, 1864. július 20. – Debrecen, 1930. március 4.) bölcseleti doktor, evangélikus főgimnáziumi tanár, irodalomtörténész, költő, műfordító. Álneve: Ahasverus.
Apja Popini Nándor, az adriai biztosító-társaság igazgatója volt Aradon, magyarországi születésű olasz ember, aki végigharcolta a szabadságharcot és naplót is írt róla. Popini 1880. augusztus végén Vácon belépett a kegyes tanítórendbe, Nyitrán végezte a teológiát, azután az egyetem bölcseleti fakultását Budapesten, ahol tanári és bölcseleti oklevelet nyert. Főgimnáziumi tanár volt: 1887-től 1890-ig Nagykanizsán, 1890-től 1893-ig Magyaróvárt, 1893-94-ben Máramarosszigeten, 1894-től 1896-ig Budapesten, 1896-től 1899-ig Temesvárt. A finnországi nevezetes írókkal baráti és sűrű levelezési viszonyban állt. 1899-ben a kegyes tanítórendből kilépett és a nyíregyházi evangélikus főgimnáziumban nyert rendes tanári állást, ahol a magyar és latin nyelvet tanította. Az ottani Bessenyei-körnek főtitkára volt. A finn nemzetet és irodalmát ismertetve felolvasásokat tartott Temesvárt, Nyíregyházán és Debrecenben.
Írt és fordított apróbb elbeszéléseket, verseket a főváros napi és szépirodalmi lapjaiba. A finn irodalommal is foglalkozott.
1900. áprilisában felvették a debreceni Haladás páholyba, ahol számos nyíregyházi kereső felvételét ő javasolja. Ők azonban 1906-ban Popini kezdeményezésére kilépnek innen és más szabadkőművesekkel együtt 1907-ben megalapítják a nyíregyházi Szabolcs páholyt, amelynek Popini lesz a vezetője.
Irányításával 53000 korona bankkölcsönnel, szabadkőműves adományokból, ingyenes tervezéssel és részben ingyenes kivitelezéssel épül fel a Károly téri (ma Benczúr tér) páholyház, amelyet 1908. június 12-én avatnak fel.
Ügybuzgalma a Nagypáholyban is figyelmet kelt, 1913-ban a páholyház építési alap bizottságában alelnök lesz, 1915. novemberében pedig az egyik helyettes nagymesteri tisztségre is megválasztják.
A páholy radikálisabb tagjai és Popini támogatja a Károlyi-féle Népköztársaságot, majd a Tanácsköztársaságot, pl. hozzájárult az iskolai diákdirektórium működéséhez, ezért a bukás és a restauráció után tanári állásából elbocsájtották. A támadások elől Debrecenbe vonult vissza, ott élt sütödeigazgatóként haláláig.
Német alaktani jegyzetek. Kézirat. Nagy-Kanizsa, 1888
Boyesen Faust Kommentárjának első része. Ford. Uo. 1888
A máramaros-szigeti kegyes-tanítórendi gymnasium története. Máramaros-Sziget, 1894
Horatius. Kecskemét, 1895. Képekkel. (Ism. Irodalomtört. Közlemények)
Schiller életrajza. Bulwer után ford. M.-Óvár, 1896
Forgácsok. Aho János után finnből ford. Bpest, 1896. (Szépirodalmi Könyvtár)
A temesvári Róm. Kath. Főgymnasium tanári könyvtárának jegyzéke; összeáll. Popini Albert; Csanád-Egyházmegyei Könyvnyomda, Temesvár, 1897
Byron és Shelley. Kecskemét, 1898. Két arczk. (Ism. Vasárnapi Ujság 30. sz.)
Ahasverus: Álomvilág. Uo. 1898. (Költemények)
Az álom. Írta Lord Byron, ford. Temesvár, 1898
Finnország a XIX. században. Nyiregyháza, 1900. (A finnek. Suomi XIX. Vuosisadalla monumentalis díszmunkájának fordítása. A nyiregyházi ág hitv. evang. főgymnasium Értesítője 1-128 lap, térképpel)
Újabb forgácsok. Irta Aho János, a finn eredetiből ford. Bpest, 1902. (Olcsó Könyvtár 1225-27.)
Kéziratban: Kivi Eleknek a finnek legnagyobb színműírójának Nummisuntarit c. népszínművének ford., melyből a Kisfaludy-Társaságban pár részletet mutattak be.
Szinnyei József: Magyar írók élete és munkái XI. (Popeszku–Rybay). Budapest: Hornyánszky. 1906.
Adatai a Petőfi Irodalmi Múzeum katalógusában
Popini Albert. Szabadkőműves Wiki. (Hozzáférés: 2017. január 11.)
Finnugor életrajzi lexikon. Szerk. Domokos Péter. Bp., Tankönyvkiadó, 1990.
Magyar irodalmi lexikon. Főszerk. Benedek Marcell. Bp., Akadémiai Kiadó, 1963-1965.
Palatinus József: A szabadkőművesség bűnei. 4. kiad. Bp., 1938-1939. Budai-Bernwaliner József ny.
A Pallas nagy lexikona, az összes ismeretek enciklopédiája. 1-16 k. (17-18. pótk. Szerk. Bokor József). Bp., Pallas-Révai, 1893-1904.
Katona Béla: Szabolcs-Szatmár-Bereg irodalmi topográfiája. II. Ajaktól Zsurkig. Nyíregyháza, Jósa András Múzeum, 1996.
Új magyar életrajzi lexikon. Főszerk. Markó László. Bp., Magyar Könyvklub. I. köt.
Új magyar irodalmi lexikon. Főszerk. Péter László. Bp., Akadémiai Kiadó, 1994.
A lap eredeti címe: „https://hu.wikipedia.org/w/index.php?title=Popini_Albert&oldid=24785261”
A lap szerkesztési előzményeinek megtekintése.
A lap utolsó módosítása: 2022. március 21., 22:23
A lap szövege CC BY-SA 3.0 alatt érhető el, ha nincs külön jelölve.